ΠΕΡΙΦΕΡΕΙΑ ΘΕΣΣΑΛΙΑΣ

ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΗΣ

ΔΙΕΥΘΥΝΣΗ ΑΝΑΠΤΥΞΗΣ

ΠΕΡΙΦΕΡΕΙΑΚΗΣ ΕΝΟΤΗΤΑΣ ΤΡΙΚΑΛΩΝ

ΤΜΗΜΑ ΕΜΠΟΡΙΟΥ

ΠΕΡΙΛΗΨΗ ΤΗΣ ΥΠ’ ΑΡΙΘ. ΠΡΩΤ. 75313/23-02-2023

ΑΠΟΦΑΣΗΣ ΕΠΙΒΟΛΗΣ ΠΡΟΣΤΙΜΟΥ

(σύμφωνα με το άρθρο 24 παρ. 2 του Ν. 4177/8-8-2013 - ΦΕΚ 173/Β΄/2013)

Με την υπ’ αριθ. πρωτ. 75313/23-02-2023 απόφαση του Προϊσταμένου της Δ/νσης Ανάπτυξης της Π. Ε. Τρικάλων, υπεβλήθη πρόστιμο χιλίων Ευρώ (1.000,00 €) στην εδρεύουσα στο Μεγαλοχώρι Τρικάλων, εταιρεία Εθνικών οδικών μεταφορών, υπό την επωνυμία «ΑΙΟΛΟΣ ΤΡΑΝΣΠΟΡΤ ΚΑΙ ΣΙΑ Ο.Ε.», διότι κατά τον έλεγχο που πραγματοποίησε την 17η Ιουλίου 2020, κλιμάκιο του Τελωνείου Βόλου, στις εγκαταστάσεις της εταιρείας πετρελαιοειδών «ΕΛΙΝΟΪΟΛ Α.Ε.» (Εγκατάσταση Αγρίας Βόλου), διαπιστώθηκε ότι η ανωτέρω Ο.Ε. διακίνησε υγρά καύσιμα με το φορτηγό δημοσίας χρήσης (ιδιοκτησίας της) με αριθμό κυκλοφορίας ΝΧΥ 7029, χωρίς να έχει τηρήσει (να έχει συμπληρώσει ορθά) το προβλεπόμενο δελτίο διαδρομής βυτιοφόρου αυτοκινήτου, κατά παράβαση του άρθρου 97 παρ. 1,2 και 5 της Υ.Α. 91354/2017 «Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)» (ΦΕΚ 2983/τ. Β΄/30.08.2017), για την οποία προβλέπεται επιβολή διοικητικού προστίμου 1.000,00 € σύμφωνα με το άρθρο 97 παρ. 6 της ανωτέρω Υ.Α.

# 